Indbrudstyve endte med en kæmpe medicingevinst, da de begik indbrud i en villa i Sindal. Her fandt de både smertestillende og antidepressiv medicin.

Det var mellem 22. marts kl. 20 og 23. marts kl. 15, at en villa i Sindal fik stjålet over 8 kasser med medicin. Tyvene var brudt ind ad en rude i hoveddøren. Herefter stjal de et pengeskab, der indeholdte kontanter og en hel del medicin. Medicinen som indbrudstyvene kom afsted med bestod af 4 kasser med 200 stk. OxyContin, der er smertestillende medicin, 3 glas med 300 stk. Saroten, der er antidepressiv medicin og 4 kasser med 56 stk. Lyrica, der er oftest bruges mod epilepsi. Nordjyllands Politi beder om, at man kontakter dem, hvis man ved noget om den stjålne medicin eller tilbydes hælervarer.